User:Backwertz

รังสีเทคนิค มหาวิทยาลัยขอนแก่น

'''หลักสูตรวิทยาศาสตรบัณฑิต สาขารังสีเทคนิค (วท.บ. รังสีเทคนิค) คณะแพทยศาสตร์ มหาวิทยาลัยขอนแก่น'''

'''ชื่อหลักสูตร

ภาษาไทย:       วิทยาศาสตรบัณฑิต สาขาวิชารังสีเทคนิค ภาษาอังกฤษ:    Bachelor of Science Program in Radiological Technology'''

ชื่อปริญญาและสาขาวิชา

ชื่อเต็ม (ภาษาไทย):    วิทยาศาสตรบัณฑิต (รังสีเทคนิค) ชื่อย่อ (ภาษาไทย):     วท.บ. (รังสีเทคนิค) ชื่อเต็ม (ภาษาอังกฤษ):  Bachelor of Science (Radiological Technology) ชื่อย่อ (ภาษาอังกฤษ):   B.Sc. (Radiological Technology)

สถานที่ตั้ง

ภาควิชารังสีวิทยา คณะแพทยศาสตร์ มหาวิทยาลัยขอนแก่น 123 หมู่ 16 ถ.มิตรภาพ ตำบลในเมือง อำเภอเมือง จังหวัดขอนแก่น 40002

ความเป็นมาของหลักสูตรวิทยาศาสตรบัณฑิต สาขาวิชารังสีเทคนิค

หลักสูตรวิทยาศาสตรบัณฑิต สาขาวิชารังสีเทคนิค คณะแพทยศาสตร์มหาวิทยาลัยขอนแก่นกำเนิดขึ้น เมื่อ พ.ศ.2543 เปิดรับนักศึกษาที่สำเร็จการศึกษาในระดับประกาศนียบัตรรังสีเทคนิค เข้าศึกษาต่อเนื่องในระดับปริญญาตรี  ผลิตบัณฑิตทั้งสิ้น 11 รุ่น รวม 200 กว่าคน  และปิดปรับปรุงหลักสูตรและงดรับนักศึกษา ในปี พ.ศ. 2554 ในปี พ.ศ. 2560 โดยสภามหาวิทยาลัยขอนแก่นได้อนุมัติหลักสูตรรังสีเทคนิค ในการประชุมครั้งที่ 10/2560 วันที่ 4 เดือน ตุลาคม พ.ศ. 2560 และได้รับการรับรองสถาบันผู้ผลิตบัณฑิตสาขาวิชารังสีเทคนิคจากกรรมการวิชาชีพรังสีเทคนิค ในปี 2561 เปิดสอนและเปิดรับนักศึกษา ที่ สำเร็จการศึกษาในระดับมัธยมศึกษาปีที่ 6 ในระบบ TCAS เป็นรุ่นแรก ในปีการศึกษา 2561

นโยบาย

มุ่งผลิตบัณฑิตที่มีความรู้ ทักษะและประสบการณ์ตรงที่สอดคล้องกับการประกอบวิชาชีพ มีความพร้อมสำหรับการปฏิบัติงาน มีทัศนคติที่ดีในการทำงานร่วมกับบุคลากรทางการแพทย์ รวมถึงการแก้ปัญหา การพัฒนาความรู้ในสาขาวิชาชีพรังสีเทคนิค มีคุณธรรม จริยธรรม จรรยาบรรณ เข้าใจในสถานการณ์ของโลก สังคม สามารถปรับตัวให้เข้ากับการเปลี่ยนแปลง เป็นบัณฑิตที่พึงประสงค์ของสังคมและตลาดงาน  ภายใต้กลไกการประกันคุณภาพการศึกษาที่มีประสิทธิภาพ

วิสัยทัศน์

เป็นสถาบันการผลิตบัณฑิตรังสีเทคนิคที่มีคุณค่าต่อสังคมไทย และมนุษยชาติ

พันธกิจ

ผลิตบัณฑิตที่มีความรู้ ความสามารถ และคุณธรรมเพื่อรองรับความขาดแคลนนักรังสีเทคนิคในงานบริการสาธารณสุขของประเทศ  โดยเฉพาะอย่างยิ่งในภาคตะวันออกเฉียงเหนือ  ผลิตงานวิจัยที่มีคุณภาพ และสร้างองค์ความรู้ทางรังสีเทคนิคเพื่อพัฒนาและแก้ไขปัญหาสุขภาพของประเทศ  และทำนุบำรุงศิลปวัฒนธรรม   เพื่อสร้างสังคมให้เข้มแข็งและมีดุลยภาพ

วัตถุประสงค์ของหลักสูตร

หลักสูตรวิทยาศาสตรบัณฑิต สาขาวิชารังสีเทคนิค (หลักสูตรปรับปรุง พ.ศ.2560) มีวัตถุประสงค์ เพื่อผลิตบัณฑิตที่มีคุณสมบัติดังนี้ 1) มีความรู้และประสบการณ์ สามารถปฏิบัติงานในสาขาวิชารังสีเทคนิค ได้อย่างมีประสิทธิภาพ ภายใต้กฎ ระเบียบ และจรรยาบรรณวิชาชีพ ที่กำหนดไว้ในสมรรถนะและมาตรฐานวิชาชีพ 2) มีความสามารถในการคิดวิเคราะห์และริเริ่มสร้างสรรค์ โดยใช้ความรู้และประสบการณ์ในสาขาวิชารังสีเทคนิคในการแก้ไขปัญหา 3) มีความสามารถในการติดต่อสื่อสาร การวิเคราะห์ วิจัย การใช้คอมพิวเตอร์และเทคโนโลยีสารสนเทศ การจัดการสมัยใหม่ และการศึกษาต่อในระดับสูงขึ้น 4) มีคุณธรรม จริยธรรม และจรรยาบรรณทางวิชาการ/วิชาชีพ ตระหนักในบทบาทและมีความรับผิดชอบทั้งบริบท ทางวิชาการ วิชาชีพและชุมชน มีทักษะความพร้อมทางด้านสังคมที่จำเป็นต่อการทำงานและการใช้ชีวิตในอนาคต 5) เคารพในศักดิ์ศรีของความเป็นมนุษย์ มีความเอื้ออาทร มีมนุษยสัมพันธ์ที่ดี มีภาวะผู้นำ สื่อสารอย่างมีประสิทธิภาพ และสามารถทำงานเป็นทีมกับสหสาขาวิชาชีพ และหรือหน่วยงาน สถาบันอื่น ๆ ที่เกี่ยวข้อง ทั้งในและต่างประเทศ

การดำเนินการเรียนการสอน

ภาคการศึกษาต้น    เดือนสิงหาคม –เดือนธันวาคม ภาคการศึกษาปลาย  เดือนมกราคม –เดือนพฤษภาคม ภาคการศึกษาพิเศษ	เดือนมิถุนายน–เดือนกรกฎาคม (ถ้ามี)

โครงสร้างหลักสูตร

จำนวนหน่วยกิตรวมตลอดหลักสูตร  		143 หน่วยกิต (1) หมวดวิชาศึกษาทั่วไป				  30	หน่วยกิต (1.1) กลุ่มวิชาภาษา			 12	หน่วยกิต (1.2) กลุ่มวิชามนุษยศาสตร์และสังคมศาสตร์	 12	หน่วยกิต (1.3) กลุ่มวิชาวิทยาศาสตร์และคณิตศาสตร์		  6	หน่วยกิต (2) หมวดวิชาเฉพาะ       	ไม่น้อยกว่า		 107	หน่วยกิต (2.1) กลุ่มวิชาพื้นฐานวิชาชีพ			  32	หน่วยกิต (2.2) กลุ่มวิชาบังคับ		          75	หน่วยกิต (2.2.1) กลุ่มวิชาบังคับพื้นฐาน		   3	หน่วยกิต (2.2.2) กลุ่มวิชาชีพ			  60	หน่วยกิต (2.2.3) กลุ่มวิชาฝึกงานและสหกิจศึกษา	  12	หน่วยกิต (3) หมวดวิชาเลือกเสรี     ไม่น้อยกว่า             6	หน่วยกิต

ลักษณะของงานที่ทำเมื่อสำเร็จการศึกษาแล้ว

หลักสูตรวิทยาศาสตรบัณฑิต สาขาวิชารังสีเทคนิค ผลิตบัณฑิตเพื่อใช้งานเครื่องมือทางด้านวิทยาศาสตร์การแพทย์ทางด้านรังสีที่เป็นเทคโลยีชั้นสูงและมีราคาแพง สำหรับการวินิจฉัยและรักษาโรค  โดยปฏิบัติงานเป็นนักรังสีการแพทย์ในโรงพยาบาลทั้งภาครัฐและเอกชน เกี่ยวกับการนำรังสีมาใช้ในทางการแพทย์ ทั้ง 3 ด้าน ได้แก่ ด้านรังสีวินิจฉัย ทำหน้าที่ถ่ายภาพรังสีโดยใช้เครื่องมือที่เกี่ยวข้อง เช่น เครื่องเอกซเรย์ทั่วไป เครื่องเอกซเรย์เต้านม สร้างภาพรังสีส่วนตัดอาศัยคอมพิวเตอร์  และถ่ายภาพที่ไม่ใช้รังสีโดยใช้เครื่องสร้างภาพด้วยเรโซแนนซ์แม่เหล็ก เป็นต้น  รวมทั้งทำหน้าที่ควบคุมคุณภาพของการถ่ายภาพรังสี ด้านรังสีรักษา ทำหน้าที่ควบคุมการใช้เครื่องจำลองการรักษา เครื่องฉายรังสีโคบอลต์-60 เครื่องเร่งอนุภาค เครื่องสอดใส่สารกัมมันตรังสี เป็นต้น เพื่อให้ปริมาณรังสีและตรวจสอบขอบเขตการรักษาให้ถูกต้องตามแผนการรักษา และด้านเวชศาสตร์นิวเคลียร์ ทำหน้าที่ถ่ายภาพรังสีเพื่อตรวจและรักษาด้วยสารเภสัชรังสีโดยใช้เครื่องมือ เช่น เครื่องถ่ายภาพรังสีแกมมา เครื่องSPECT เครื่องPET-CT นอกจากนี้ยังสามารถปฏิบัติงานเป็นนักวิทยาศาสตร์ นักวิจัย ผู้เชี่ยวชาญผู้แทนจำหน่ายอุปกรณ์ทางการแพทย์ หรืออาจารย์ทางรังสีเทคนิคและสาขาที่เกี่ยวข้อง

ความก้าวหน้าในการทำงาน

บัณฑิตที่สำเร็จการศึกษาหลักสูตรวิทยาศาสตรบัณฑิต สาขารังสีเทคนิค สามารถขอสอบขึ้นทะเบียนเพื่อรับใบประกอบโรคศิลปะสาขารังสีเทคนิค เพื่อใช้ประกอบวิชาชีพในโรงพยาบาลทั้งภาครัฐและเอกชนในตำแหน่งนักรังสีเทคนิคหรือนักรังสีการแพทย์ และจะได้รับค่าตอบแทนในส่วนของใบประกอบโรคศิลปะสาขารังสีเทคนิคนี้ด้วย   นอกจากนี้ยังสามารถศึกษาต่อในระดับที่สูงขึ้นในสาขาที่เกี่ยวกับงานที่ทำ

โอกาสในการมีงานทำ

ปัจจุบันยังถือว่านักรังสีเทคนิคเป็นวิชาชีพที่ขาดแคลนมากที่สุดสาขาหนึ่ง เป็นที่ต้องการของตลาดแรงงานทั้งภาครัฐและเอกชน และมีค่าตอบแทนสูง มีการจองตัวเข้าทำงานตั้งแต่กำลังศึกษาอยู่ในหลักสูตร   นอกจากจะทำงานเป็นนักรังสีเทคนิค หรือนักรังสีการแพทย์แล้ว บัณฑิตยังสามารถทำงานเป็นนักวิชาการ นักวิจัย ปฏิบัติงานในมหาวิทยาลัยและสถาบันวิจัยต่างๆ หรือศึกษาต่อระดับปริญญาโทและปริญญาเอกสาขารังสีเทคนิค และสาขาอื่นๆ ที่เกี่ยวข้องทั้งในประเทศและต่างประเทศ รวมทั้งทำงานภาคธุรกิจ เป็นผู้แทนฝ่ายขาย ผู้สนับสนุนการขายตามบริษัทจำหน่ายเครื่องมือแพทย์ วิทยาศาสตร์การแพทย์ ตลอดจนเทคโนโลยีสารสนเทศทางการแพทย์หรือเลือกเป็นผู้ประกอบการอิสระได้

การศึกษาต่อ

สามารถศึกษาต่อในระดับปริญญาโทและปริญญาเอกในสาขารังสีเทคนิคและสาขาอื่นที่เกี่ยวข้อง เช่น รังสีเทคนิค ฟิสิกส์การแพทย์ นิวเคลียร์เทคโนโลยี วิทยาศาสตร์ชีวการแพทย์ วิศวกรรมนิวเคลียร์ วิศวกรรมชีวเวช ชีวเวชศาสตร์   หรือวิทยาศาสตร์สุขภาพด้านอื่น ๆ ที่สนใจ

ข้อมูลเพิ่มเติม

Facebook/Radioteck kku Website: www.radiology.kku.ac.th